CELEX: 31981D0230
Language: el
Date: 1981-03-24 00:00:00
Title: 81/230/ΕΟΚ: Απόφαση τής Επιτροπής τής 24ης Μαρτίου 1981 περί ρυθμίσεως ειδικής περιπτώσεως κατά τήν εφαρμογή τού κανονισμού (ΕΟΚ) αριθ. 167/80 όσον αφορά τήν παράδοση μερικής ποσότητας βουτυρελαίου στό πλαίσιο τής επισιτιστικής βοήθειας (Τα κείμενα στην αγγλική και ολλανδική γλώσσα είναι τα μόνα αυθεντικά)

Avis juridique important

|

31981D0230

81/230/ΕΟΚ: Απόφαση τής Επιτροπής τής 24ης Μαρτίου 1981 περί ρυθμίσεως ειδικής περιπτώσεως κατά τήν εφαρμογή τού κανονισμού (ΕΟΚ) αριθ. 167/80 όσον αφορά τήν παράδοση μερικής ποσότητας βουτυρελαίου στό πλαίσιο τής επισιτιστικής βοήθειας (Τα κείμενα στην αγγλική και ολλανδική γλώσσα είναι τα μόνα αυθεντικά)  

Επίσημη Εφημερίδα αριθ. L 103 της 15/04/1981 σ. 0050 - 0050

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 24ης Μαρτίου 1981  περί ρυθμίσεως ειδικής περιπτώσεως κατά την εφαρμογή του κανονισμού (ΕΟΚ) αριθ. 167/80 όσον αφορά την παράδοση μερικής ποσότητας βουτυρελαίου στο πλαίσιο της επισιτιστικής βοήθειας  (Το κείμενο στην ολλανδική γλώσσα είναι το μόνο αυθεντικό)  (81/230/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γάλακτομικών προϊόντων (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 6 παράγραφος 7,  Εκτιμώντας:  ότι, δυνάμει του κανονισμού (ΕΟΚ) αριθ. 307/77 της Επιτροπής της 14ης Φεβρουαρίου 1977 περί γενικών λεπτομερειών εφαρμογής σχετικά με την προμήθεια αποκορυφωμένου γάλακτος σε σκόνη και βουτυρελαίου στα πλαίσια της επισιτιστικής βοήθειας (2), όπως τροποποιήθηκε τελευταία από τον κανονισμό (ΕΟΚ) αριθ. 3474/80 (3), ο υπερθεματιστής υποχρεούται να παρασκευάσει το βουτυρέλαιο προς παράδοση αποκλειστικά και μόνο από το βούτυρο που παρέλαβε, για το σκοπό αυτό, από τον οργανισμό παρεμβάσεως·  ότι, κατ' εφαρμογή του κανονισμού (ΕΟΚ) αριθ. 167/80 της Επιτροπής (4), η παρτίδα Η 500 τόνων βουτυρελαίου πρέπει να παραδοθεί από υπερθεματιστή, ο οποίος υποχρεούται να παρασκευάσει την παρτίδα αυτή, στις Κάτω Χώρες, από βούτυρο που προέρχεται από αποθέματα του Βρετανικού Οργανισμού Παρεμβάσεως, και να την παραδώσει σε λιμένα φορτώσεως των Κάτω Χωρών·  ότι οι αρμόδιες ολλανδικές αρχές έχουν αρνηθεί να εκδώσουν το πιστοποιητικό ποιότητας που προβλέπεται στο άρθρο 11 παράγραφος 1 του κανονισμού (ΕΟΚ) αριθ. 307/77 για μερική ποσότητα 125 τόνων βουτυρελαίου, λόγω μη ικανοποιητικής ποιότητας αυτού· ότι πρέπει, συνεπώς, να παρασχεθεί στον υπερθεματιστή η δυνατότητα να συμπληρώσει την παράδοση, με βούτυρο το οποίο θα πορισθεί στην αγορά, ώστε να μπορέσει να εκπληρώσει την ανάληψη υποχρεώσεως έναντι της Κοινότητος, που συνίσταται στην παράδοση συνολικά 500 τόνων βουτυρελαίου· ότι είναι συγχρόνως απαραίτητο να του αφεθεί η ελεύθερη διάθεση του βουτυρελαίου που παρασκευάσθηκε από το βούτυρο το οποίο προέρχεται εκ των αποθεμάτων του Βρετανικού Οργανισμού Παρεμβάσεως·  ότι τα μέτρα που προβλέπονται στην παρούσα απόφαση είναι σύμφωνα με την γνώμη της Επιτροπής Διαχειρίσεως Γάλακτος και Γαλακτομικών Προϊόντων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Κατά παρέκκλιση από τις διατάξεις του κανονισμού (ΕΟΚ) αριθ. 167/80 σχετικά με την παρτίδα Η, ο Ολλανδικός Οργανισμός Παρεμβάσεως εξουσιοδοτείται να επιτρέψει στον υπερθεματιστή να παρασκευάσει, λόγω συμπληρώσεως στο πλαίσιο της παρτίδος Η, ποσότητα 125 τόνων βουτυρελαίου κατ' ανώτατο όριο, από βούτυρο ή κρέμα που πορίζεται στην αγορά.  Η συμπλήρωση της παραδόσεως πρέπει να γίνει το αργότερο την 30ή Απριλίου 1981, σύμφωνα με τους λοιπούς όρους που προβλέπονται για την αρχικώς προβλεφθείσα παράδοση.  2. Όταν ο υπερθεματιστής πραγματοποιήσει, σύμφω- να με την παράγραφο 1, τη συμπληρωματική παράδοση στο Μπάγκλα Ντές, ο Ολλανδικός Οργανισμός Παρεμβάσεως του αφήνει την ελεύθερη διάθεση της αντίστοιχης ποσότητας βουτυρελαίου που παρασκεύασε από βούτυρο το οποίο προέρχεται εκ των αποθεμάτων του Βρετανικού Οργανισμού Παρεμβάσεως.  Άρθρο 2  Η παρούσα απόφαση απευθύνεται στο Βασίλειο των Κάτω Χωρών και στο Ηνωμένο Βασίλειο.  Έγινε στις Βρυξέλλες, στις 24 Μαρτίου 1981.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 43 της 15. 2. 1977, σ. 1.  (3) ΕΕ αριθ. L 363 της 31. 12. 1980, σ. 50.  (4) ΕΕ αριθ. L 20 της 26. 1. 1980, σ. 22.